**Holly Mae Muller** (fødd 26. august 1997 i London i Storbritannia) er ein engelsk songar og låtskrivar. Ho blei kjend for eit større publikum i 2021, då ho gav ut singelen «Better Days» med det svenske musikkollektivet Neiked og den amerikanske rapparen Polo G. Låten gjekk inn på topp 40 i både Storbritannia og USA.

Muller representerte Storbritannia i Eurovision Song Contest 2023 på heimebane i Liverpool med songen «I Wrote a Song».

Bakgrunn
--------

Muller blei fødd i London i 1997 og vaks opp med å lytte til mora sine favorittartistar som The Chicks, Gwen Stefani og Simon & Garfunkel. Det store vendepunktet kom då ho fekk høyre debutalbumet til Lily Allen, *Alright, Still*.

Muller byrja å skrive eigen musikk allereie som åtteåring. Foreldra søkte ho til kostskulen Kimbolton i Cambridgeshire, men Muller enda opp med å gå på Fine Arts College i Belsize Park i Nord-London.

I 2007, kun ni år gammal, spelte ho i musikkvideoen til «Grace Kelly» med artisten Mika.

Karriere
--------

Mae Muller på scena under Eurovision Song Contest 2023 i Liverpool.
Som tenåring jobba Muller på pub og fekk ein kompis til å produsere eit par demoar i bytte mot ein flaske vin. Ho lasta demoane opp på SoundCloud i 2017, og ho blei oppdaga av sin kommande manager etter å ha lasta opp ein video der ho song på Instagram. 

Muller gav ut EP-en *After Hours* i februar 2018, og oppfølgjar-EP-en *Frankly* i september same år.

Muller slapp debutalbumet *Chaper 1* i april 2019, og var oppvarmingsartist for Little Mix på turneen LM5: The Tour samme år sammen med bandet New Rules. Etter turneen slapp hun singelen «Therapist», etterfølgd av sin første riksdekkjande turné med fem byar i Storbritannia.

I november 2020 kom den tredje EP-en hennar, *No One Else, Not Even You*, etterfølgd av en turné i Storbritannia og Europa.

I 2021 teama Muller seg opp med det svenske artist-kollektivet Neiked og den USA-amerikanske rapparen Polo G på singelen «Better Days». Songen nådde ein 23. plass på den amerikanske *Billboard*-lista Hot 100. I Storbritannia nådde låten ein 32. plass på den britiske singellista.

Muller slapp singelen «I Just Came to Dance» i oktober 2027, som passerte 2,5 millionar strøymingar på Spotify eit halvt år seinare.

Den 3. mars 2023 gav Muller ut singelen «Feels This Good» i samarbeid med Sigala, Caity Baser og Stefflon Don. Seks dagar seinare kunngjorde BBC at ho skulle representere Storbritannia på heimebane i Eurovision Song Contest 2023 i Liverpool. Ho deltok med låten «I Wrote a Song» som ho skreiv saman med Karen Poole og Lewis Thompson. Låten enda nest sist i finalefeltet på 26 land.

Referansar
----------

1. ↑  Interviews, Clash Magazine Music News, Reviews &; ClashMusic (28. april 2021). «ClashMeets Mae Muller». *Clash Magazine Music News, Reviews & Interviews* (på engelsk). Henta 11. mars 2023.
2. ↑  Veitch, Milly (9. mars 2023). «EurovisionUK entry Mae Muller recalls starring in Mika's music video». *Mail Online*. Henta 11. mars 2023.
3. ↑  «MaeMuller: On The Rise | Interview». *The Line of Best Fit* (på engelsk). Henta 11. mars 2023.
4. ↑  «MaeMuller makes bold first step on ‘After Hours’ EP». *DIY* (på engelsk). 15. februar 2018. Henta 11. mars 2023.
5. ↑  «MaeMuller – Frankly». *A1234* (på engelsk). 7. desember 2018. Henta 11. mars 2023.
6. ↑  «MaeMuller: How do you become a breakout music star in lockdown?». *Sky News* (på engelsk). Henta 11. mars 2023.
7. ↑  Holecek, Chelsea (30. september 2019). «MeetMae Muller, Little Mix's new opening act». *United By Pop* (på engelsk). Henta 11. mars 2023.
8. ↑  Forrest, Jo (24. januar 2020). «MaeMuller releases new single 'Therapist'». *TotalNtertainment* (på engelsk). Henta 11. mars 2023.
9. ↑  Lane, Lexi (28. mai 2020). «Interviewwith Mae Muller: London’s Emerging Star Talks New Music & Creative Growth». *Atwood Magazine* (på engelsk). Henta 11. mars 2023.
10. ↑  Forrest, Jo (9. september 2020). «NewEP from Mae Muller out November and tour». *TotalNtertainment* (på engelsk). Henta 11. mars 2023.
11. ↑  Yates, by Jonathan; Updated (10. september 2020). «MaeMuller announces O2 Forum Kentish Town show on UK tour». *MyLondon* (på engelsk). Henta 11. mars 2023.
12. ↑  «The Hot 100». *Billboard*. 2. januar 2013. Arkivert frå originalen 25. november 2021. Henta 25. januar 2022.
13. ↑  «Mae Muller: Who is the UK's Eurovision entrant?». *BBCNews* (på engelsk). 9. mars 2023. Henta 11. mars 2023.
14. ↑  «MaeMuller». *eurovision.tv* (på engelsk). Henta 18. mai 2023.
15. ↑  «GrandFinal of Liverpool 2023 - Eurovision Song Contest». *eurovision.tv*. Henta 18. mai 2023.

* *Denne artikkelen bygger på «Mae Muller» frå Wikipedia på bokmål, den 1. mars 2024.*